EPISTOLA XLIX [  olim  LIX].  (Circa an. eumd.)
Venerabili Parisiorum episcopo FRANCONI FULBERTUS humilis sacerdos.
Doleo super te, charissime, cum te a pristina virtute apostatare video. Olim apud me conquerebaris de tuo antecessore, qui sacrilega temeritate altaria laicis in beneficium dederat: nunc mihi suades ut ego similiter faciam. O coelum! o terra! quid clamem! aut quo tuis meritis digno modo te objurgare possim? Sed compesco nunc ferventes animi mei fluctus, donec te praesentialiter exquisitis increpationum tormentis excruciem. Vale interim.